Jun 06,2015
గుండెచప్పుడును తెలిపే 'లైకోస్‌ లైఫ్‌'
          హైదరాబాద్‌ : హైదరాబాద్‌ కేంద్రంగా పని చేస్తోన్న లైకోస్‌ ఇంటర్నేట్‌ లిమిటెడ్‌ లైకోస్‌ లైఫ్‌ పేరుతో ఓ వినూత్న ఉత్పాదనను మార్కెట్లోకి విడుదల చేసింది. దీనిని ధరించడం ద్వారా ఎప్పటికప్పుడు మనిషిలోని కాలరీస్‌, గుండె చప్పుడు, ఇతర నియంత్రణ చర్యలను తెలుసుకోవచ్చు. శుక్రవారం హైదరాబాద్‌లో ఏర్పాటు చేసిన మీడియా సమావేశంలో లైకోస్‌ ఛైర్మన్‌ సురేష్‌ రెడ్డి మాట్లాడుతూ ఈ ఉత్పాదనను జూన్‌ 8న అమెరికా, భారత మార్కెట్లోకి విడుదల చేస్తున్నామని తెలిపారు. దీని విక్రయానికి అమెజా న్‌తో ఒప్పందం కుదుర్చుకున్నామన్నారు. ఈ లైకోస్‌ లైఫ్‌ స్మార్ట్‌ ఉత్పత్తిని మణికట్టు వద్ద బ్యాండులా, ఉంగరంలా ధరించవచ్చన్నారు. వీటి ధరలు వరుసగా 124.99 డాలర్లు, 59.99 డాలర్లు నిర్ణయించామన్నారు. బ్లూటూతు ద్వారా మొబైల్‌ ఫోన్‌లో మనిషిలోని చర్యలను చూసు కోవచ్చన్నారు. ఈ విభాగంలో ఇతర ఉత్పత్తులను ఆవిష్కరించాలని లైకోస్‌ యోచిస్తోందన్నారు.
మీ స్నేహితులకు రికమెండ్ చెయ్యండి